als_Latn dik_Latn sag_Latn
Çështjet e rëndësishme, për të cilat duhet të merren vendimet, siç janë: ratifikimi i marrëveshjes për demarkacion me Malin e Zi, formimi i Asociacionit të Komunave me Shumicë Serbe, si dhe sqarimi i çështjes së transformimit të Forcës së Sigurisë së Kosovës në Ushtri të Kosovës, mund të mbesin deri në legjislaturën e ardhshme.
Zenun Pajaziti nga PDK thotë se duke u bazuar në politik-bërjen aktuale shumë çështje mund të mbesin për legjislaturën e ardhshme, ani pse ky fakt mund ta dëmtoj Kosovën.
‘Meqenëse është shtyrë kaq vonë, meqenëse kemi qenë kaq neglizhentë si përfaqësues të qytetarëve që të ballafaqohemi realisht me këto tema të, kjo edhe mund të mbetet për ma vonë. Askush të mos mendoj se duke iu shmangur përgjegjësisë që kemi ndaj qytetarëve, ndaj interesave të tyre…të gjitha këto janë obligime që ne duhet t’i kryejmë, askush të mos mendoj se duke bërë zgjedhje gjejmë zgjidhje”, tha Pajaziti për Tribuna Channel.
Ismet Beqiri nga Lidhja Demokratike e Kosovës e ndan të njëjtin mendim se demarkacioni dhe shndërrimi i FSK’së në ushtri mund të mbetet për legjislaturën e ardhshme. Por Beqiri nuk jep shpresa se edhe mandatin tjetër këto çështje mund të përfundojnë.
Por, megjithëkëtë, opozita beson që duke u bazuar në gjendjen e partive në pushtet, vendi duhet të shkojë në zgjedhje të parakohshme, pavarësisht se zgjedhjet nuk përbëjnë zgjidhje.
als_Latn als_Latn als_Latn als_Latn als_Latn